# OSNOVNA ŠKOLA MATE LOVRAKA

VLADISLAVCI

## IZVOD IZ ZAPISNIKA

s 25. sjednice Školskoga odbora održane 2. listopada 2019. godine s početkom u 13.00 sati

NAZOČNI: SVI ČLANOVI

Sjednici je nazočna i ravnateljica Marija Poje.

DNEVNI RED

1. Usvajanje zapisnika s 24. sjednice Školskoga odbora - predsjednica
2. Izvješće o rezultatima rada u šk. god. 2018./2019. – ravnateljica
3. Donošenje Kurikuluma za šk. god. 2019./2020. – ravnateljica
4. Donošenje Godišnjeg plana i programa rada za šk. god. 2019./2020. – ravnateljica
5. Kurikularna reforma – ravnateljica
6. Analiza provedbe strategije unapređenja kvalitete škole – ravnateljica
7. Anketa samovrednovanja škole – ravnateljica
8. Provođenje preventivnih programa i mjere poduzete u cilju zaštite prava učenika – ravnateljica
9. Pitanja i prijedlozi – predsjednica

Usvojen je dnevni red.

**Ad 1)** Usvojen je zapisnik s prethodne sjednice.

**Ad 2)** Ravnateljica škole podnosi Izvješće o radu u školskoj godini 2018./2019. Na takvo izvješće nije bilo primjedbi.

**Ad 3)** Učiteljsko vijeće utvrdilo je prijedlog Kurikuluma za školsku godinu 2019./20. ( u daljnjem tekstu: Školski kurikulum), a Vijeće roditelja dalo je pozitivno mišljenje glede prijedloga Školskog kurikuluma. Školskim kurikulumom obuhvaćene su aktivnosti i programi koji će se provoditi u školi s njihovim ciljevima, namjenom, nositeljima, načinom realizacije, vremenikom, okvirnim troškovnikom te načinom njegova praćenja. Nakon razmatranja Školskog kurikuluma pristupilo se glasovanju.

Školski odbor donosi

Kurikulum škole za školsku godinu 2019./2020.

**Ad 4)** Učiteljsko vijeće razmotrilo je prijedlog Godišnjeg plana i programa rada za školsku godinu 2019./20. (u daljnjem tekstu: Godišnji plan), a Vijeće roditelja dalo je pozitivno mišljenje glede prijedloga Godišnjeg plana. Nakon razmatranja Godišnjeg plana pristupilo se glasovanju.

Školski odbor donosi

Godišnji plan i program rada za školsku godinu 2019./2020.

**Ad 5)** Ravnateljicaupoznaje članove Školskog odbora s Kurikularnom reformom koja je od ove školske godine započela u svim školama, u 1., 5. i 7. razredu (biologija, kemija, fizika). Umjesto usmjerenosti na usvajanje znanja, u školi će se razvijati vještine i sposobnosti, učit će se u grupama, argumentirati stavove, raspravljati. U traženju informacija će se koristiti digitalni alati i virtualne platforme. Značajna promjena je u vrednovanju učenika (vrednovanje ZA učenje, vrednovanje KAO učenje i vrednovanje NAUČENOG). Vremenik ispita znanja je izmijenjen.

MZO je osiguralo besplatne udžbenike za sve učenike. Učitelji koji su u reformi će do kraja 9. mjeseca dobiti prijenosna računala, a učenici 1. i 5. razreda, tablete.

**Ad 6)** Ravnateljica je izvijestila članove Školskog odbora o provedbi strategije unapređenja kvalitete škole. Plan strategije je sastavni dio Kurikuluma škole. Većina planiranih aktivnosti je realizirana. Na unaprjeđenju kvalitete škole radit će se i nadalje.

**Ad 7)** Ravnateljica je prezentirala rezultate ankete. Provedeno je anketno ispitivanje mišljenja o uspješnosti i načinu izvođenja nastavnog rada, zadovoljstvo radom pedagoške službe i nastavničkog osoblja, kao i način i kvaliteta komunikacije sa učenicima, roditeljima, ali i ostatkom socijalne okoline škole.

Ispitivanje je provedeno s roditeljima i učenicima, tijekom zadnja tri tjedna, a ankete su provedene u on-line obliku.

Nakon provedbe ankete, može se zaključiti kako su roditelji učenika zadovoljni radom ravnatelja, stručnih suradnika, učitelja te osoblja.

Učenici vole ići u školu, razumiju nastavno gradivo, smatraju da je ocjenjivanje pravedno itd. Učenici su i ocjenjivali svakog pojedinog učitelja predmetne nastave ocjenom

od 1 do 5.

**Ad 8)** Ravnateljica je podnijela izvješće o stanju sigurnosti, provođenju preventivnih programa te mjerama poduzetim u cilju zaštite prava učenika na kraju školske godine 2019./20.

Preventivni programi su provedeni prema planu i programu Školskog preventivnog programa kroz rad s učenicima, roditeljima. Nositelji aktivnosti su: liječnica školske medicine, djelatnici MUP-a, djelatnici DVD-a Vladislavci, učitelji, pedagoginja.

**Ad 9)** Ravnateljica je napomenula da će se u studenome 2019. godine na školskoj oranici organizirati sadnja lijeski